rejauldu/bengali-wikipedia huggingface dataset:
জর্জ ডেনিস প্যাট্রিক কার্লিন (১২ই মে, ১৯৩৭ - ২২ জুন, ২০০৮) একজন আমেরিকান স্ট্যান্ড-আপ কৌতুকাভিনেতা, অভিনেতা, লেখক এবং সামাজিক সমালোচক ছিলেন। তিনি ব্ল্যাক কমেডি এবং রাজনীতি, ইংরেজি ভাষা, মনোবিজ্ঞান, ধর্ম এবং বিভিন্ন নিষিদ্ধ বিষয় মঞ্চে রসিকতার সাথে প্রতিবিম্বায়নের জন্য খ্যাত ছিলেন। সর্বকালের অন্যতম গুরুত্বপূর্ণ এবং প্রভাবশালী আমেরিকান স্ট্যান্ড-আপ কমিক হিসাবে ব্যাপকভাবে বিবেচিত, কার্লিনকে একটি পত্রিকা "কাউন্টার কালচারের ডিন" হিসাবে আখ্যায়িত করেছিল।  এইচবিওর জন্য কার্লিনের ১৪টি স্পেশাল স্ট্যান্ড-আপ কমেডি প্রথম চিত্রিত হয়েছিল ১৯৭৭ সালে। ১৯৮০ এর পর হতে, কার্লিনের কাজের বিষয়বস্তু আমেরিকান সমাজের আর্থসাংস্কৃতিক সমালোচনার দিকেই মনোনিবেশ করেছিল। তিনি প্রায়শই মার্কিন যুক্তরাষ্ট্রের সমসাময়িক রাজনৈতিক ইস্যুতে মন্তব্য করেছিলেন এবং আমেরিকান সংস্কৃতির বাড়াবাড়ি নিয়ে ব্যঙ্গ করতেন। তিনি তিন দশকের জনি কারসন যুগের দ্য টনাইট শোতে প্রায়শই অভিনেতা এবং অতিথি হোস্ট ছিলেন এবং ১৯৭৫ সালে "স্যাটারডে নাইট লাইভ"-এর প্রথম পর্বটি হোস্ট করেছিলেন।  প্রাথমিক জীবন  জর্জ ডেনিস প্যাট্রিক কার্লিন ১৯৩৭ সালের ১২ই মে নিউ ইয়র্কের ম্যানহাটনে জন্মগ্রহণ করেছিলেন,  তিনি সেক্রেটারি মেরি কার্লিন (এনিয়ে বিয়েরি) এবং দ্য সান এর বিজ্ঞাপনের পরিচালক প্যাট্রিক জন কার্লিনের ঘরে বড় ছেলে হিসেবেই জন্মগ্রহণ করেছিলেন।  কর্মজীবন thumb|right|180px|Carlin (right) with singer Buddy Greco in Away We Go (1967) ১৯৫৯ সালে, কার্লিন জ্যাক টেক্সাসের ফোর্ট ওয়ার্থের রেডিও স্টেশন কেএক্সএলের ডিজে বার্নসের সাথে দেখা করেছিলেন। সেখানেই তারা একটি কৌতুক দল গঠন করেছিল। তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:২০০৮-এ মৃত্যু বিষয়শ্রেণী:গ্র্যামি পুরস্কার বিজয়ী বিষয়শ্রেণী:মার্কিন নাস্তিক বিষয়শ্রেণী:ধর্মের সমালোচক বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:নিউ ইয়র্ক শহরের লেখক বিষয়শ্রেণী:মার্কিন কৌতুকাভিনেতা বিষয়শ্রেণী:নিউ ইয়র্ক শহরের অভিনেতা বিষয়শ্রেণী:ক্যালিফোর্নিয়ার অভিনেতা বিষয়শ্রেণী:সাংস্কৃতিক সমালোচক বিষয়শ্রেণী:পুরুষ চিত্রনাট্যকার বিষয়শ্রেণী:২০শ শতাব্দীর মার্কিন কৌতুকাভিনয়শিল্পী বিষয়শ্রেণী:ক্যালিফোর্নিয়ার চিত্রনাট্যকার বিষয়শ্রেণী:২১শ শতাব্দীর মার্কিন কৌতুকাভিনয়শিল্পী বিষয়শ্রেণী:সামাজিক সমালোচক বিষয়শ্রেণী:প্রাক্তন রোমান ক্যাথলিক বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:আটলান্টিক রেকর্ডসের শিল্পী বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার বিষয়শ্রেণী:২০শ শতাব্দীর মার্কিন চিত্রনাট্যকার বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২১শ শতাব্দীর মার্কিন চিত্রনাট্যকার বিষয়শ্রেণী:মার্কিন কলাম লেখক বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:মার্কিন সংশয়বাদী বিষয়শ্রেণী:মার্কিন জনসমক্ষে কৌতুক পরিবেশন শিল্পী বিষয়শ্রেণী:অডিওবই পাঠক বিষয়শ্রেণী:ম্যানহাটনের লেখক
ফরা বাট সমডেট ফরা পরামেন্থারমাহ ভজিরাভুধ ফরা মংকুট কলাও চাও যু হুয়া (), বা ফরা বাট সমডেট ফরা রামাতিবদি সি সিন্থারমাহ ভজিরাভুধ ফরা মংকুট কলাও চাও যু হুয়া (), বা ষষ্ঠ রামা (১ জানুয়ারি ১৮৮০ – ২৫ নভেম্বর ১৯২৫),  শ্যামদেশের (থাইল্যান্ডের) চক্রী রাজবংশের ষষ্ঠ রাজা ছিলেন। তিনি ১৯১০ থেকে তার মৃত্যু অবধি রাজ করেছিলেন। রাজা ভজিরাভুধ শ্যামদেশীয় জাতীয়তাবাদ সৃষ্টি এবং প্রচার করার জন্য পরিচত হন। তার রাজত্বকালে শ্যামদেশ গণতন্ত্রের পথে আরও এগিয়েছিল।   Education  left|thumb|Portrait while studying in England   Attempted coup  thumb|250x250px|Photograph of Palace Revolt of 1912 key plotters   World War I and Siamese nationalism  right|thumb|The Siamese Expeditionary Force with the tricolour flag of Siam in Paris, 1919.   Succession law  right|thumb|Statue of the king in Lumphini Park, Dusit, Bangkok.   Vajiravudh as a writer  left|thumb|195x195px|King Vajiravudh on a stamp   Titles, styles and honours   1 January 1880 – 30 April 1888: His Royal Highness Prince Maha Vajiravudh   30 April 1888 – 4 January 1895: His Royal Highness Prince Maha Vajiravudh, the Prince of Dvaravati  4 January 1895 – 23 October 1910: His Royal Highness Crown Prince Maha Vajiravudh   23 October 1910 – 25 November 1925: His Majesty King Vajiravudh   Foreign Orders and decorations    Knight Grand Cross of the Royal Victorian Order (GCVO) - 21 April 1902 - invested by King Edward VII at Buckingham Palace after he reached his majority.   Order of Merit of the Prussian Crown - 30 May 1902 - from Emperor Wilhelm II during an official visit to Berlin.  তথ্যসূত্র   আরোও পড়ুন   Greene, Stephen Lyon Wakeman. Absolute Dreams. Thai Government Under Rama VI, 1910-1925. Bangkok: White Lotus, 1999.  Vella, Walter Francis. Chaiyo! King Vajiravudh and the Development of Thai Nationalism. Honolulu: The University Press of Hawaii, 1978.  বহিঃসংযোগ   Internet Archive   The war of the Polish succession by Vajiravudh, 1901  The Spanish coronation by Vajiravudh, 1902 (reprint in 2007)  বিষয়শ্রেণী:১৮৮১-এ জন্ম বিষয়শ্রেণী:১৯২৫-এ মৃত্যু বিষয়শ্রেণী:চক্রী রাজতন্ত্র বিষয়শ্রেণী:পতাকা নকশাকার বিষয়শ্রেণী:বিশ্ববিদ্যালয় ও মহাবিদ্যালয়ের প্রতিষ্ঠাতা বিষয়শ্রেণী:উইলিয়াম শেকসপিয়রের অনুবাদক বিষয়শ্রেণী:২০শ শতাব্দীর থাই রাজশাসক
ইস্ট-ওয়েস্ট মেট্রো সুড়ঙ্গ বিপর্যয় ২০১৯ সালের ৩১ অগাস্ট কলকাতা মেট্রোর লাইন ২-এর অন্তর্গত ইস্ট-ওয়েস্ট মেট্রো সুড়ঙ্গ খননকালে ঘটা বিপর্যয়কে নির্দেশ করে।   পটভূমি  মেট্রো ও আইটিটি সিমেন্টের আধিকারিকরা বউবাজার এলাকার গৌর দে লেনের বাসিন্দাদের জানান যে ‘এই এলাকারর নীচে মেট্রোর টানেল তৈরি হবে’। নিরাপত্তার কথা মাথায় রেখেই বাড়ি ছাড়ার বিজ্ঞপ্তি প্রদান করা হয় এবং ২১ আগস্টের মধ্যে বাড়ি ছাড়ার কথা বলা হয়।  ২৩ অগাস্টের মধ্যে লোহার বিমের দ্বারা বাড়ির কাঠামো ধরে রাখার চেষ্টা করা হয়। সারা বাড়ি জুড়ে একাধিক জায়গায় রয়েছে ফাটল তৈরি হয়।   ঘটনা  কলকাতা মেট্রোর ইস্ট-ওয়েস্ট করিডরের পশ্চিমমুখী সুড়ঙ্গের টানেল বোরিং মেশিন ২০১৯ সালের ৩১ অগাস্ট বউবাজার এলাকার মাটির নীচে একুয়াফায়রে অঘাত করে। ফলে সুড়ঙ্গের মধ্যে জল প্রবেশ করে। কলকাতা পুরসভার বৌবাজার থানা এলাকার ৪৮ নম্বর ওয়ার্ডের দুর্গা পিথুরি লেনে একাধিক বাড়িতে ৩১ অগাস্ট সন্ধ্যায় বড় বড় ফাটল তৈরি হয় ও বাড়ি থেকে চাঙড়ও ভেঙে পড়ে। স্থানীয়দের অভিযোগ, ইস্ট-ওয়েস্ট মেট্রোর ভূগর্ভস্থ অংশের কাজের জন্যই বাড়িসমূহে ফাটলের সৃষ্টি হয়। সন্ধ্যা ৭টা নাগাদ ভূমিকম্পের মতো এলাকার বেশ কয়েকটি বাড়ি কাঁপতে শুরু করে। একই সারির কয়েকটি বাড়ির দেওয়াল ও মেঝেতে ফাটল দেখা যায়। ভয় পেয়ে বাসিন্দারা রাস্তায় নেমে আসেন। ১৩এ দুর্গা পিথুরি লেনের তিনতলা বাড়িটির দেওয়াল ও মেঝেতে বড় বড় ফাটল তৈরি হয়। বাসিন্দাদের অভিযোগ করেন, যে “মেট্রোর কাজের জন্য আগাম সতর্কবার্তা দেওয়া হয়নি”।   উদ্ধার প্রচেষ্টা  ইস্ট-ওয়েস্ট মেট্রোর বিবাদী বাগ থেকে শিয়ালদহ পর্যন্ত মেট্রো লাইন নিয়ে যাওয়ার জন্য টানেল বোরিংয়ের জেরে বৌবাজার এলাকায় ২২ বাড়ি ব্যাপক ভাবে ক্ষতিগ্রস্ত হয় ও একাধিক বাড়ির অংশ ভেঙে পড়েছে। পুরসভার পক্ষ থেকে পাওয়া প্রথমে ২৮৪ জন বাসিন্দাকে শহরের বিভিন্ন হোটেলে সরিয়ে নিয়ে যাওয়া হয়।   পরবর্তী ফল  বৌবাজার চত্বরে মেট্রো সুড়ঙ্গ বিপর্যয় কারণে একটি স্বেচ্ছাসেবী সংস্থা কলকাতা হাইকোর্টে মামলা দায়ের করে। সেই মামলার পরিপ্রেক্ষিতে কলকাতা হাইকোর্ট ইস্ট-ওয়েস্ট মেট্রো রেলের কাজ বন্ধের নির্দেশ প্রদান করে। সেই সাথে আদালত ১৬ সেপ্টেম্বরের মধ্যে বৌবাজারের মেট্রোর সুড়ঙ্গ বিপর্যয়ের রিপোর্ট পেশ করতে নির্দেশ প্রদান করে। এছাড়াও, বৌবাজারের দুর্গা পিথুরি লেনের ক্ষতিগ্রস্ত পরিবারসমূহের একজন করে সদস্যকে তাঁদের বাড়িতে প্রবেশের অনুমতির নির্দেশ প্রদানের করে।   প্রতিক্রিয়া   কলকাতা মেট্রো রেল কর্পোরেশন লিমিটেডের ম্যানেজিং ডিরেক্টর মানস সরকার বলেন ভারতে মেট্রোর ইতিহাসে এটি ‘বিরলতম’ ঘটনা।  মুখ্যমন্ত্রী মমতা বন্দ্যোপাধ্যায় ক্ষতিগ্রস্ত পরিবারসমূহের পুনর্বাসন নিয়ে ২০১৯ সালের ৩ সেপ্টেম্বর (মঙ্গলবার) নবান্নে বৈঠকে বসেন। দীর্ঘ বৈঠকের পর মুখ্যমন্ত্রী মমতা বন্দ্যোপাধ্যায় “বৌবাজার মেট্রো সুড়ঙ্গ বিপর্যয়ের ঘটনায় ক্ষতিগ্রস্তদের পরিবার পিছু পাঁচ লক্ষ টাকা প্রদানের” কথা ঘোষণা করেন।   তথ্যসূত্র   বিষয়শ্রেণী:কলকাতা মেট্রো
পরিবেশের উপর মাংস উৎপাদনের প্রভাব বিশ্বব্যাপী কৃষিচর্চার প্রকারভেদ অনুযায়ী ভিন্ন ভিন্ন হয়ে থাকে। মাংস উৎপাদনের সাথে সংশ্লিষ্ট কিছু নেতিবাচক প্রভাবের মধ্যে আছে পরিবেশ দূষণ, জীবাশ্ম জ্বালানির ব্যবহারের মাধ্যমে গ্রিনহাউজ গ্যাস নিঃসরণ, গবাদি পশুদের মিথেন গ্যাস নিঃসরণ, বর্জ্যজলের নির্গমপ্রবাহ, মাত্রাতিরিক্ত মিঠাপানি ভোগ ও মাত্রাতিরিক্ত জমির ব্যবহার, ইত্যাদি। রাসায়নিকমুক্ত খামার, মুক্ত বিচরণ খামার, নিবিড় পশু খামার, নিতান্ত জীবনধারণোপযোগী কৃষি, শিকার, মাছ শিকার, ইত্যাদি উপায়ে মাংস আহরণ করা হয়।  মাংস উৎপাদনকে বর্তমানে চলমান জীববৈচিত্র্য লোপ সংকটের অন্যতম প্রধান কারণ হিসেবে গণ্য করা হয়। ২০১৯ সালে জীববৈচিত্র্য ও বাস্তুসংস্থান সেবাসমূহের আন্তঃসরকারি বিজ্ঞান-নীতি মঞ্চ (Intergovernmental Science-Policy Platform on Biodiversity and Ecosystem Services) কর্তৃক প্রকাশিত জীববৈচিত্র্য ও বাস্তুসংস্থান সেবাসমূহের বৈশ্বিক মূল্যায়ন প্রতিবেদন (Global Assessment Report on Biodiversity and Ecosystem Services) অনুযায়ী শিল্পোৎপাদনমূলক কৃষি ও মাত্রাতিরিক্ত মৎস্যশিকার জীবপ্রজাতি বিলোপের মূল দুই চালিকাশক্তি এবং এগুলির পাশাপাশি মাংস উৎপাদন শিল্প ও দুগ্ধশিল্পও তাৎপর্যপূর্ণভাবে দায়ী। ২০০৬ সালে জাতিসংঘের খাদ্য ও কৃষি সংস্থার প্রকাশিত গবাদিপশুর দীর্ঘ ছায়া (Livestock's Long Shadow) নামক প্রতিবেদনে লেখা হয় যে "গবাদিপশুপালন খাতটি বহুসংখ্যক বাস্তুসংস্থানের উপর এবং সার্বিকভাবে সমস্ত পৃথিবীর উপরে চাপ সৃষ্টিকারী একটি প্রধান উপাদান। বৈশ্বিকভাবে এই খাতটি গ্রিনহাউস গ্যাসের অন্যতম প্রধান উৎস এবং জীববৈচিত্র্য লোপের প্রধান কারণগুলির একটি। উন্নত ও উদীয়মান দেশগুলিতে এটি সম্ভবত পানি দূষণের বৃহত্তম উৎস।"  thumb|মাংস উৎপাদন গ্রীষ্মমণ্ডলীয় অঞ্চলে বন উজাড়ের একটি প্রধান চালিকাশক্তি thumb|খাদ্যপণ্যের ধরন অনুযায়ী গ্রিনহাউস গ্যাস নিঃসরণের পরিমাণ  পশুচারণ পৃথিবীর স্থলভাগের বরফমুক্ত পৃষ্ঠতলের প্রায় ২৬% স্থান দখল করে আছে। অন্যদিকে প্রাণীখাদ্য উৎপাদনে ব্যবহৃত হয় পৃথিবীর সমস্ত আবাদযোগ্য জমির এক-তৃতীয়াংশ কিংবা কৃষিকাজে ব্যবহৃত জমির প্রায় ৭৫%। বৈশ্বিক খাদ্য উৎপাদন ব্যবস্থা বিশ্বব্যাপী মানব কর্মকাণ্ডের ফলে সৃষ্ট গ্রিনহাউস গ্যাস নিঃসরণের এক-তৃতীয়াংশের জন্য দায়ী। এর মধ্যে আবার মাংস উৎপাদন প্রায় ৬০% দায়ী। News article:   আরও দেখুন  কৃষি-বাস্তুবিজ্ঞান  পশুমুক্ত কৃষি  পশুশিল্প জটিল সমবায়  কার্বন ডাই-অক্সাইড সমতুল্য কর  মাংসের দাম  কৃত্রিম মাংস  অর্থনৈতিক শাকাহারীবাদ  কারখানাভিত্তিক খামার থেকে বিনিয়োগ প্রত্যাহার  অর্ধ-শাকাহারীবাদ  পরিবেশের উপর কৃষির প্রভাব  পরিবেশের উপর মৎস্যশিকারের প্রভাব  পরিবেশের উপর শূকর পালনের প্রভাব  পরিবেশবাদী নিরামিষবাদ পরিবেশবাদী শাকাহারীবাদ  নৈতিক খাদ্যগ্রহণ  মাংস ভক্ষণের নৈতিকতা  ফার্মাগেডন (গ্রন্থ) মিট অ্যাটলাস  খাদ্য বনাম প্রাণীখাদ্য  পরিবেশের উপর মানব কর্মকাণ্ডের প্রভাব  মাংসহীন সোমবার  মাংস কর  জনসংখ্যার মাত্রাধিক্য  কৃষি ও বন খাতে আটকে পড়া পরিসম্পদ টেকসই কৃষি  টেকসই খাদ্যাভ্যাস  নিরামিষবাদ  তথ্যসূত্র   আরও পড়ুন   Animal Waste and Water Quality: EPA's Response to the Waterkeeper Alliance Court Decision on Regulation of CAFOs Congressional Research Service    বিষয়শ্রেণী:খাদ্য ও পরিবেশ বিষয়শ্রেণী:পরিবেশের উপর কৃষির প্রভাব বিষয়শ্রেণী:মাংস বিষয়শ্রেণী:জলবায়ু পরিবর্তন ও কৃষি
শাহেদা মুস্তাফিজ (জন্ম: ১৯৪৯) হলেন বাংলাদেশের প্রথম নারী কম্পিউটার প্রোগ্রামার।  জীবনী অর্থনীতিতে পড়াশোনা শেষ করার পর শাহেদা মুস্তাফিজ যুক্তরাষ্ট্রের এনসিআর করপোরেশনে সফটওয়্যার আর্কিটেকচার নিয়ে এক বছরের প্রশিক্ষণ নেন। ১৯৭৬ সালে সে প্রতিষ্ঠানের বাংলাদেশ শাখায় সিস্টেমস ম্যানেজার হিসেবে দায়িত্ব নেবার মাধ্যমে তার কর্মজীবন শুরু হয়। এনসিআর কর্পোরেশনে কাজ করার পর তিনি লিডস করপোরশনে কাজ করেন। ১৯৯৮ সালে তিনি প্রবিতি সিস্টেমস লিমিটেডের ব্যবস্থাপনা পরিচালক হিসেবে দায়িত্ব গ্রহণ করেন।  এ ছাড়া তিনি কানাডার ২০-২০ টেকনোলজিস ইনকরপোরেটেডের বাংলাদেশ শাখার ব্যবস্থাপনা পরিচালক এবং যুক্তরাষ্ট্রের ই-টেকলজিকস ইনকরপোরেটেডের বাংলাদেশ শাখার নির্বাহী সহসভাপতি দায়িত্ব পালন করেছেন। এছাড়া, তিনি নারী ও শিশুদের জন্য কম্পিউটার প্রশিক্ষণ কেন্দ্র পরিচালনার পাশাপাশি নিজের সন্তানের সফটওয়্যার নির্মাতা প্রতিষ্ঠানে উপদেষ্টা হিসেবেও কাজ করছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাংলাদেশী কম্পিউটার প্রোগ্রামার
মহাবীর সিং (১৬ সেপ্টেম্বর, ১৯০৪ ― ১৭ মে, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তাঁর সম্মানে সেলুলার জেলের সামনে তার একটি প্রতিমূর্তি স্থাপন করা হয়েছে।  জন্ম মহাবীর সিং-এঁর জন্ম উত্তর প্রদেশের ইটাহ জেলায়। তার পিতার নাম কানুয়ার দেবী সিং।  বিপ্লবী কার্যক্রম মহাবীর সিং নওজোয়ান ভারত সভার সদস্য ছিলেন। তিনি লাহোরের মৌজাং হাউস থেকে ভগৎ সিং, বটুকেশ্বর দত্ত এবং দুর্গাবতী দেবীকে পালাতে সহায়তা করেছিলেন।  তিনি লাহোর দ্বিতীয় ষড়যন্ত্র মামলায় দণ্ডিত হন। বিচারে তাকে দণ্ডিত করে আন্দামান সেলুলার জেলে পাঠানো হয়। সেখানে ১৯৩৩ সালে অনশন সংগ্রাম শুরু হলে তিনি তাতে অংশগ্রহণ করেন। অনশনরত অবস্থায় তার উপর যে অত্যাচার হয় তাতেই তিনি মারা যান। এই আন্দোলনে মোহিতমোহন মৈত্র এবং মোহনকিশোর নমোদাসও শহীদ হয়েছিলেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৮৫-৫৮৬, ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৫।   মৃত্যু  অনশনরত অবস্থায় অত্যাচার করে খাওয়ানোর কারণে, মহাবীর সিং ১৯৩৩ সালে ১৭ মে মৃত্যুবরণ করেন। অনশন চলাকালীন মোহিত মৈত্র ও মোহনকিশোর নমোদাসও মৃত্যুবরণ করেন।  তথ্যসূত্র   বিষয়শ্রেণী:১৯০৪-এ জন্ম বিষয়শ্রেণী:১৯৩৩-এ মৃত্যু বিষয়শ্রেণী:বাঙালি বিপ্লবী বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় স্বাধীনতা কর্মী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় বিপ্লবী বিষয়শ্রেণী:ব্রিটিশ ভারতের বন্দি ও আটক
সুরা মসজিদ, সুরম্য মসজিদ বা শুজা মসজিদ বাংলাদেশের রংপুর বিভাগের অবস্থিত একটি প্রাচীন মসজিদ। এটি  দিনাজপুর জেলার ঘোড়াঘাট উপজেলার অন্তর্গত একটি প্রাচীন মসজিদ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। এই মসজিদে গ্রানাইটসহ নানা মূল্যবান পাথরের অস্তিত্ব পাওয়া যায়।  অবস্থান দিনাজপুর জেলার ঘোড়াঘাট উপজেলা থেকে ১০ কিলোমিটার পশ্চিমে ও ঘোড়াঘাট-হিলি পাকা সড়কে লাগানো প্রাচীন জলাশয়ের পরেই এই মসজিদটি অবস্থিত।  বিবরণী মসজিদটি পূর্ব-পশ্চিমে লম্বা। এর বাইরের মাপ ১২.১২ মি. × ৭.৮৭ মি. এবং প্রধান কক্ষের ভিতরের আয়তন ৪.৮৪ মি. × ৪.৮৪ মি. । মসজিদের প্রধান কামরায় চারকোণে এবং বারান্দার দুইকোনে বাহিরের দিকে একটি কোরে মিনার আছে। এগুলো কাল পাথরের তৈরি। প্রধান কামরার ও বারান্দার পূর্ব দেয়ালে তিনটি করে প্রবেশ দ্বার আছে। প্রধান কক্ষের উপরে একটি গম্বুজ আছে, বারান্দার উপরে তিনটি ছোট গম্বুজ আছে।আবুল কালাম মোহাম্মদ যাকারিয়া লেখক; ঝিনুক প্রকাশনী; প্রশ্নোত্তরে বাঙলাদেশের প্রত্নকীর্তি (প্রথম খন্ড); ২০১০; পৃষ্ঠা- ১১৫-১৬, ISBN 984- 70112-0112-0  কারুকাজ ভিতরে পশ্চিম দেয়ালে মিহরাবগুলোতে উন্নতমানের কারুকাজ। মসজিদে ইটের সঙ্গে পাথরের ব্যবহার, দেয়ালের মাঝে পাথরের স্তম্ভ, ইটের গাঁথুনি তা চোখে পরার মত। এছাড়া প্রত্যেক দরজার নিচে চৌকাঠ পাথরের তৈরি। পূর্বে মসজিদে প্রবেশের সিঁড়ি আছে। এখানকার কালো ও বেলে পাথর বাঙলার পশ্চিম প্রান্তে অবস্থিত রাজমহল থেকে আনা হয়েছে বলে মনে করা হয়। ধারণা করা হয় এখানকার এই প্রাচীনকীর্তির ধ্বংসাবশেষ গুপ্তযুগের পরে নয়।  চিত্রশালা  টেরাকোটার চিত্রসমূহ  আরও দেখুন  বাংলাদেশের মসজিদের তালিকা  রংপুর বিভাগের মসজিদের তালিকা  সীতাকোট বিহার  অরুণ ধাপ  চোর চক্রবর্তীর ঢিবি  ঘোড়াঘাট দুর্গ  বার পাইকের গড়  তথ্যসূত্র  বিষয়শ্রেণী:দিনাজপুর জেলার প্রত্নতাত্ত্বিক স্থাপনা বিষয়শ্রেণী:দিনাজপুর জেলার দর্শনীয় স্থান বিষয়শ্রেণী:দিনাজপুর জেলার মসজিদ বিষয়শ্রেণী:দিনাজপুর জেলা
গণিতে, ফেলার–টর্নিয়ার ধ্রুবক (CFT) হলো সেই সকল ধনাত্মক পূর্ণসংখ্যার ঘনত্ব যা একটি জোড় সংখ্যক ভিন্ন মৌলিক গুণকের সমন্বয়ে গঠিত, যেখানে প্রতিটি মৌলিক গুণক একাধিকবার ঘাত হিসেবে উপস্থিত থাকে (যে গুণকগুলো শুধুমাত্র প্রথম ঘাতে থাকে, সেগুলো উপেক্ষা করা হয়)।  এই ধ্রুবকটি উইলিয়াম ফেলার (১৯০৬–১৯৭০) এবং এহার্ড টর্নিয়ার (১৮৯৪–১৯৮২)-এর নামে নামকরণ করা হয়েছে।      ওমেগা ফাংশন   মৌলিক সংখ্যাতত্ত্ব সংজ্ঞায়িত করা হয় নিম্নরূপ:     আইভারসন বন্ধনী হলো:     এই নোটেশন ব্যবহার করে, ফেলার–টর্নিয়ার ধ্রুবক প্রকাশ করা যায়:      মৌলিক জিটা ফাংশন   প্রাইম জিটা ফাংশন P নিম্নরূপ সংজ্ঞায়িত:     ফেলার–টর্নিয়ার ধ্রুবক এর সাথে সম্পর্কযুক্ত:      আরও দেখুন   যুগ্ম মৌলিক সংখ্যা  অয়লার গুণজ  জেটা ফাংশন   তথ্যসূত্র   বিষয়শ্রেণী:গাণিতিক ধ্রুবক বিষয়শ্রেণী:জেটা- ও এল-অপেক্ষক
রাবিগ ( ) হল সৌদি আরবের মক্কা প্রদেশের মধ্যে আরব উপদ্বীপের লোহিত সাগরের উপকূলে একটি প্রাচীন হেজাজি শহর। এটি মসজিদে মিক্বাতুল জুহফাহ ( ) থেকে ১৭ কিলোমিটার উত্তর-পশ্চিমে অবস্থিত।    ইতিহাস    উবাইদাহ এর অভিযান  ইসলামী ঐতিহাসিকদের মতে, এপ্রিল ৬২৩ খ্রিস্টাব্দে, নবী মুহাম্মদ (সা) উবাইদাহ ইবনুল হারেস কে ষাটজন সশস্ত্র মুজাহিদসহ রাবিগ এর  বাতন ()এ এক অভিযানে পাঠান। তাদের আবু সুফিয়ান ইবনে হারবের নেতৃত্বে ২০০ জন সশস্ত্র যাত্রীদের কুরাইশি কাফেলা আটকানোর কথা ছিল। Ibn Ishaq/Guillaume, p. 281.Ibn Saad/Bewley, p. 37.Haykal, M. H. (1935). Translated by al-Faruqi, I. R. A. (1976). The Life of Muhammad, p. 256. Chicago: North American Trust Publications.Mubarakpuri, S. R. (1979). Ar-Raheeq Al-Maktum (The Sealed Nectar), p. 92. Riyadh: Darussalem Publishers.Note: Book contains a list of battles of Muhammad in Arabic, English translation available here মুসলমান দলটি থানয়াতাল মুররা কূপ পর্যন্ত পৌছায়। সেখানে উবাইদাহ ইবনুল হারেস কুরাইশদের দিকে তীর ছুঁড়েন। এটি ইসলামে ছোরা প্রথম তীর হিসাবে পরিচিত।  এই আকস্মিক আক্রমণ সত্ত্বেও, "কেউই তলোয়াল চালায় নি বা একে অপরের নিকটে আসেনি" আর মুসলমানরা খালি হাতে ফিরে যায়; তবে, তাদের ঐ কাফেলা ছেড়ে মক্কার দুই ব্যবসায়ী  মুসলমান হয়েছিলেন, আর এই অভিযানের সাথে তারা মদীনায় ফিরে যান।    পরিবহন  রাবিগ জায়গাটি হাইওয়ে ৬০ এর মাধ্যমে ইয়ানবু এবং থুওয়ালের সাথে সংযুক্ত হয়েছে।    আরও দেখুন    রাবিগ উইংস এভিয়েশন একাডেমি   সারাত পর্বতমালা   হিজাজ পর্বতমালা   তথ্যসূত্র   বিষয়শ্রেণী:হজ্জ বিষয়শ্রেণী:ইসলামের পবিত্র স্থান বিষয়শ্রেণী:সৌদি আরবের ভূগোল বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:মক্কা প্রদেশের জনবহুল স্থান বিষয়শ্রেণী:সৌদি আরবে ইসলাম বিষয়শ্রেণী:সৌদি আরবের ওয়াদি
রাণীনগর ইউনিয়ন পাবনা জেলার সুজানগর উপজেলা র আমিনপুর থানার একটি ইউনিয়ন  ইতিহাস রানীনগর ইউনিয়ন সুজানগর উপজেলার একটি গুরুত্বপূর্ণ এলাকা। ২০১৩ সালের ২০ শে অক্টোবর রানীনগর ইউনিয়ন আমিনপুর থানার অধীনে চলে যায়।    অবস্থান   ইউনিয়ন পরিষদ  যোগাযোগ ব্যবস্থা  রাস্তা ঘাট  হাট বাজার  এই ইউনিয়নে হাট-বাজারের সংখ্যা পাঁচটি । ভাটিকয়া হাট ভাতশালা হাট নাখারাজ হাট বাদাই হাট।  বাঘুলপুর বাজার।http://raninagarup.pabna.gov.bd  শিক্ষা প্রতিষ্ঠান ১। রাণীনগর স্কুল এন্ড কলেজ,ভাটিকয়া।  ২। রাণীনগর বিলগাজনা স্কুল এন্ড কলেজ,রানীনগর।  ৩। ১৭ নং ভাটিকয়া সরকারি প্রাথমিক বিদ্যালয়।  দর্শনীয় স্থান রানীনগর ইউনিয়নে দর্শনীয় স্থান হিসাবে শোভা পেযেছে বিল গাজনার একাংশ। যেখানে প্রচুর মানুষ এর সৌন্দর্য্য উপভোগ করতে আসেন। অন্য একটি হলো আত্রাই নদীর অববাহিকা। পাবনা বা দেশের যে কোন স্থান হতে পাবনাতে এসে সুজানগরের উদ্দেশ্যে রওয়ানা হয়ে, সেখান থেকে রানীনগর এলে এই দৃশ্যগুলো উপভোগ করা সম্ভব হবে।  এনজিও  ধর্ম ও ধর্মীয় উৎসব  খাদ্য  তথ্যসূত্র
থাম্ব|জাপানের একটি পর্বতমালা থাম্ব|অ্যাপালাচিয়ান পর্বতমালার মধ্যে একটি স্ট্রিটগ্রাফিক রিজ থাম্ব|টুয়াসের প্রান্তগুলি হতে সৃষ্ট শৈলশিরা শৈলশিরা বা পর্বতশৃঙ্গ একটি ভৌগোলিক বৈশিষ্ট্য যা পাহাড় বা পাহাড়ের শৃঙ্খলে গঠিত যা কিছু দূরত্বে অবিচ্ছিন্ন চূড়া গঠন করে। শীর্ষ  স্থান থেকে সংকীর্ণ ও দীর্ঘ অংশগুলি, উভয় প্রান্তে নিচে নেমে যাওয়া অঞ্চলকে বলা হয় রিজলাইন।   প্রকারভেদ   আবদ্ধ শৈলশিরা  পার্বত্য অঞ্চলে নদীর প্রবাহপথে কঠিন শিলাসমূহ বাঁধার সৃষ্টি করলে নদী এঁকেবেঁকে চলতে শুরু করে। এর ফলে নদীর একটি পাড় অপর পাড়কে আড়াল করে রাখে । ফলে নদীর গতিপথ সোজাসুজি বেশি দূর পর্যন্ত দেখতে পাওয়া যায় না, দূর থেকে মনে হয় যেন শৈলশিরাগুলি আবদ্ধ বা শৃঙ্খলিত অবস্থায় রয়েছে, যে কারণে এদের আবদ্ধ শৈলশিরা বা শৃঙ্খলিত শৈলশিরা বলে।   কর্তিত শৈলশিরা  পার্বত্য অঞ্চলে উচ্চগতিতে নদী তীব্রগতিতে ক্ষয়কার্য করতে করতে অগ্রসর হতে থাকে। এইসময় নদী তার প্রবাহপথে অবস্থিত শৈলশিরার অভিক্ষিপ্তাংশগুলিকে ক্ষয় করে কিছুটা সোজাপথে অগ্রসর হয়। এরকম ক্ষয়প্রাপ্ত শৈলশিরার অভিক্ষিপ্তাংশগুলিকে কর্তিত শৈলশিরা (Truncated Spur) বলে।   উদাহরণ  থাম্ব|পিরিন পর্বতের প্রধান শৈলশিরা হিমালয় পার্বত্য অঞ্চলে মন্দাকিনী নদীর গতিপথে অসংখ্য আবদ্ধ শৈলশিরা এবং তিস্তা, তোর্সা, মহানন্দা, জলঢাকা, প্রভৃতি নদীর উচ্চ প্রবাহে কর্তিত শৈলশিরা দেখতে পাওয়া যায় ।   ★ বৈশিষ্ট্য :–  আবদ্ধ শৈলশিরা বা শৃঙ্খলিত শৈলশিরার বৈশিষ্ট্যগুলি হলো নিম্নরূপ— ক) এগুলি মূলত নদীর উচ্চ প্রবাহে পার্বত্য অঞ্চলে দেখা যায়। খ) এগুলি নদীর ক্ষয়কার্যজনিত ভূমিরূপ। গ) এরা নদী প্রবাহের দৃশ্যমানতাকে দূর থেকে আড়াল করে রাখে। ঘ) এগুলি মূলত খরস্রোতা নদীর উচ্চ প্রবাহে পার্বত্য অঞ্চলে দেখা যায়।   আরও দেখুন    তথ্যসূত্র    বহিঃসংযোগ    Norsk Geologisk Tidsskrift, Volume 69 Universitetsforlaget, 1989, page 40 https://books.google.com/books?id=dXK7AAAAIAAJ  Physical Geography: Introduction To Earth, page 164  বিষয়শ্রেণী:পর্বত বিষয়শ্রেণী:ঢাল ভূমিরূপ
১৯তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের উনবিংশতম আয়োজন। ১৯৯৭ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৮টি বিভাগে ১৭ জন বিজয়ীকে পুরস্কার প্রদান করা হয়। দুখাই শ্রেষ্ঠ চলচ্চিত্রসহ সর্বাধিক ৫টি বিভাগে পুরস্কার অর্জন করে।  বিজয়ীদের তালিকা চলচ্চিত্র বিভাগবিজয়ীচলচ্চিত্র/অবদান শ্রেষ্ঠ চলচ্চিত্র   দুখাই শ্রেষ্ঠ পরিচালক  খান আতাউর রহমান  এখনো অনেক রাত শ্রেষ্ঠ অভিনেতা  রাইসুল ইসলাম আসাদ  দুখাই শ্রেষ্ঠ অভিনেত্রী  সুচরিতা  হাঙ্গর নদী গ্রেনেড শ্রেষ্ঠ পার্শ্বচরিত্রে অভিনেতা  হুমায়ুন ফরিদী  উত্তর ফাল্গুনী শ্রেষ্ঠ পার্শ্বচরিত্রে অভিনেত্রী  চম্পা  পালাবি কোথায়? শ্রেষ্ঠ নারী কণ্ঠশিল্পী  রুমানা খান  এখনো অনেক রাত শ্রেষ্ঠ কাহিনীকার  খান আতাউর রহমান  এখনো অনেক রাত শ্রেষ্ঠ চিত্রনাট্যকার  মুশফিকুর রহমান গুলজার  সুখের ঘরে দুখের আগুন শ্রেষ্ঠ সংলাপ রচয়িতা  কাজী মোরশেদ  পালাবি কোথায়? শ্রেষ্ঠ চিত্রগ্রাহক  এম এ মোবিন  দুখাই শ্রেষ্ঠ চিত্রসম্পাদক  মুজিবুর রহমান দুলু  সুখের ঘরে দুখের আগুন শ্রেষ্ঠ শিল্প নির্দেশক  মহিউদ্দীন ফারুক  দুখাই শ্রেষ্ঠ শব্দগ্রাহক  অরুণ বোস  দুখাই বিশেষ জুরি পুরস্কার  শহীদুল ইসলাম খোকন  পালাবি কোথায়? বিচারকমণ্ডলীর বিশেষ পুরস্কার  ডিপজল  "চলচ্চিত্রের মন্দা বাজার চাঙ্গা করার জন্য" বিশেষ পুরস্কার  ওস্তাদ জাহাঙ্গীর আলম  "মার্শাল আর্টের প্রবর্তন"  সাংবাদিকতা  এস এম পারভেজ স্মৃতি পুরস্কার - হারুনুর রশিদ খান ("চলচ্চিত্র সাংবাদিকতার জন্য")  আরও দেখুন  ২২তম জাতীয় চলচ্চিত্র পুরস্কার (বাংলাদেশ)  তথ্যসূত্র  বিষয়শ্রেণী:বাচসাস পুরস্কার বিষয়শ্রেণী:১৯৯৭-এর চলচ্চিত্র পুরস্কার
নরওয়ের নারীবাদী আন্দোলন নরওয়ের নারীদের অধিকারকে এগিয়ে নিয়ে দেশের আইন ও সামাজিক রীতিনীতি সংস্কারে উল্লেখযোগ্য অগ্রগতি করেছে।   ১৮৪০ দশক: নারীবাদের প্রথম তরঙ্গ  ১৮৪০ সালে, নরওয়েজিয়ান মহিলাদের অবস্থা অক্ষম হিসাবে বিবেচিত হয়েছিল, অর্থাৎ কোন চুক্তি, ঋণ বা এমনকি তাদের নিজস্ব অর্থ নিয়ন্ত্রণে প্রবেশ করা অসম্ভব ছিল। তারা কোনো প্রশিক্ষণের অধিকারী ছিল না বা কোনো সরকারি চাকরির জন্য বিবেচিত হতে সক্ষম ছিলনা।  অবিবাহিত নারীদের ক্ষেত্রে যার মধ্যে তৎকালীন যুগে অনেক কিছু ছিল তন্মধ্যে হল তারা একজন অভিভাবকের কর্তৃত্বের অধীনে চাকরিতে নিয়োগের জন্য অনুরোধ করতে পারতো। তাদের বিবাহের দিনে, বিবাহিত মহিলারা তাদের পিতার কর্তৃত্ব থেকে তাদের স্বামীর অধীনে জীবনযাপন করতে স্থানান্তরিত হয়েছিল।  ম্যাগনাস ষষ্ঠ লাগাবটার (১২৬৩-১২৮০) এর রাজত্বকালে উভয় লিঙ্গের জন্য সংখ্যাগরিষ্ঠের বয়স বিশ বছর নির্ধারণ করা হয়েছিল। খ্রিস্টান পঞ্চম (১৬৭০-১৬৯৯) এর রাজত্বকালে নরওয়েজিয়ান আইন পরিবর্তিত হয়। তার শাসনামলে নরওয়েতে আইন জারি করেছিল (১৬৮৭) যা ছিল সেই সময়ের ডেনিশ নিয়ম অনুসরণ করে অবিবাহিত নারীদের নাবালক হিসাবে সংজ্ঞায়িত করেছিল।  তবে ১৮৪৫ সালে, "অবিবাহিত নারীদের জন্য বিশাল সংখ্যাগরিষ্ঠের আইন" দিয়ে নারীমুক্তির দিকে প্রথম পদক্ষেপ নেওয়া হয়েছিল, যার জন্য এই বয়সের পরে অভিভাবকের কাছে জমা দেওয়ার প্রয়োজন ছাড়াই সংখ্যাগরিষ্ঠের বয়স ২৫ বছর স্বীকৃত হয়েছিল।  এই শতাব্দীর প্রথম ভাগে, নারীরা প্রথম দিকের বস্ত্র (১৮৪০) ও তামাক কারখানায় কাজ করতো যা তাদের কর্মসংস্থানের জন্য সংরক্ষিত ছিল। তারা খাদ্য শিল্প এবং "কম দক্ষতা" প্রয়োজন এমন চাকরিতেও কাজ করেছিল, কিন্তু তারা ভারী শিল্পে কাজ করেনি।  তথ্যসূত্র   বিষয়শ্রেণী:নারীবাদ
নন্দিত কথাসাহিত্যিক হুমায়ূন আহমেদের একটি উপন্যাস আমাদের শাদা বাড়ি। উপন্যাসটি ১৯৯৬ সালে প্রথম প্রকাশিত হয়। প্রকাশনা সংস্থা সময় প্রকাশন।  বইটি উত্তম পুরুষের জবানিতে লেখা।   চরিত্রসমূহ   রঞ্জু – গল্প কথক  বুনোভাই – রঞ্জুর বড় ভাই  ইস্তিয়াক – রঞ্জুর মেজ ভাই  নীতু – রঞ্জুর বোন  শ্রাবণী – ইস্তিয়াকের বান্ধবী  শোভা – ইস্তিয়াকের বান্ধবী  মইনুদ্দিন – রঞ্জুর বাবার ছেলেবেলার বন্ধু  তানিয়া – মইনুদ্দিনের মেয়ে  রঞ্জুর বাবা, মা, বড় বোন, বড় বোনের ২ মেয়ে।   কাহিনীসংক্ষেপ  ইংল্যান্ডে বসবাসরত মইনুদ্দিনের পুরনো ঢাকার বাড়িতে অনেক দিন ধরে বসবাস করছে রঞ্জুর পরিবার। তাদের মাঝে এই বাড়ি নিয়ে যেমন হীনম্মন্যতা রয়েছে ঠিক এরকম সুন্দর বাড়িতে থাকতে পেরে তারা গর্বিত। বাড়ির উন্নয়নের নাম করে রঞ্জুর বাবা মাঝে মাঝে মইনুদ্দিনের থেকে টাকা নেয় কিন্তু কাজে লাগায় তার নিজের ব্যবসায়। তবুও ব্যবসার কোনো উন্নতি ঘটে না। একবার মইনুদ্দিন দেশে আসবে বলে ঠিক করে। রঞ্জুর বাবার মানসিক চাপে ভুগতে থাকে। একসময় মইনুদ্দিনের মৃত্যুর খবর আসে। মৃত্যুর আসে সে বাড়িটি রঞ্জুর মা’র নামে লিখে দিতে চেয়েছিল। বাবার ইচ্ছে অনুযায়ী মইনুদ্দিনের মেয়ে রঞ্জুর মা’র নামে বাড়ি লিখে দেয়।  বাড়ির মালিকানা পাওয়ার পড়ে রঞ্জুদের বাড়ির পরিবেশ পাল্টে যায়। রঞ্জুর মেজ ভাই ইস্তিয়াক বাড়ি ডেভেলপারদের দিতে চায়। অন্যদিকে রঞ্জুর বাবা মাঝে মাঝে তার মৃত বন্ধুকে দেখতে পায়। একপর্যায়ে বাড়ি রঞ্জুর মায়ের নামে লিখে দেয়া নিয়ে বিভিন্ন কথা হয়।  একদিন বিকেলে বাড়িতে ২ জন উকিল আসে। তাদের একজন হাতে স্ট্যাম্প পেপার নিয়ে আসে। রঞ্জুর মা তাদের নিয়ে ভেতরে চলে যান।   আরও দেখুন   হুমায়ূন আহমেদ  হুমায়ূন আহমেদের সৃষ্টিকর্ম  বহিঃসংযোগ     তথ্যসূত্র   বিষয়শ্রেণী:১৯৯৬-এর উপন্যাস বিষয়শ্রেণী:২০শ শতাব্দীর উপন্যাস বিষয়শ্রেণী:বাংলা ভাষার উপন্যাস বিষয়শ্রেণী:১৯৯৬-এর বাংলাদেশী উপন্যাস বিষয়শ্রেণী:বাংলা ভাষার বাংলাদেশী উপন্যাস বিষয়শ্রেণী:হুমায়ূন আহমেদের উপন্যাস বিষয়শ্রেণী:সময় প্রকাশনীর বই